Moskvada o‘zbekistonlikni qo‘lga olish chog‘ida ikki politsiyachi jabrlandi

Moskva markazida o‘zini tajovuzkor tutib, o‘tkinchilarga hamla qilgan o‘zbekistonlikni qo‘lga olish chog‘ida ikki nafar politsiya xodimi jabrlandi, deb yozadi “Podrobno.uz”.

Hodisa 26-dekabrga o‘tar kechasi yuz berdi. Erkak tajovuzkorlik bilan o‘tkinchilarga tashlangan, politsiyachilar ogohlantirishlariga e’tibor qaratmagan.
Politsiyachilar erkakning qonunga xilof xatti-harakatlari oldini olmoqchi bo‘lganida, u bir politsiyachining yuziga qo‘li bilan zarba bergan, ikkinchisining bilagiga shikast yetkazgan.
1980-yilda tug‘ilgan tartibbuzarga nisbatan “Hukumat vakillariga nisbatan zo‘ravonlik qo‘llash” moddasi bo‘yicha jinoyat ishi ochildi.